Des del sistema de coneixement de Catalunya s'està col·laborant intensament per ajudar a combatre l'expansió de la pandèmia des dels respectius àmbits de coneixement i disponibilitats tècniques.
El Govern va fer una crida a les universitats per mobilitzar els estudiants d'últim curs de medicina i infermeria per fer tasques adaptades a la seva situació formativa.
En total, es tracta de 1.700 estudiants d'Infermeria i 970 de medicina.
Així mateix, també es va demanar la col·laboració a tots els metges estudiants que han acabat la carrera encara que no tinguin el MIR.
Pel que fa a actuacions concretes, les universitats i els centres de recerca de Catalunya estan fent les següents aportacions:
Els Centres Científics i Tecnològics de la UB han cedit material sanitari a l'Hospital Clínic i la Facultat de Medicina ha començat la fabricació de viseres protectores amb impressores 3D El Grup UB ja ha facilitat prop de 438.000 guants, 32.550 mascaretes, 773 bates, 13.200 peücs i 10.000 gorres, a més d'equips de protecció individual, ulleres de laboratori i altre material sanitari.
També s'han cedit sis respiradors a l'Hospital de Bellvitge i a l'Hospital de Mollet, i la Universitat de Beiwai (Pequín), que col·labora amb la UB, ha fet una donació de 500 mascaretes.
Pel que fa al voluntariat, gairebé 500 estudiants d'últim curs de Medicina i d'Infermeria s'han ofert per col·laborar amb el Departament de Salut.
La UAB ha posat a disposició de Salut sis laboratoris per treballar en la detecció de la COVID19.
Es tracta dels laboratoris de l'Institut de Neurociències (INc), l'Institut de Biotecnologia i de Biomedicina (IBB) i els de les facultats de Medicina, Biociències i Veterinària, així com dels diferents serveis cientificotècnics.
La universitat ha cedit tres equips per fer proves de detecció del coronavirus a l'Hospital Parc Taulí i ha fet arribar material de protecció divers per al personal sanitari dels hospitals Vall d'Hebron, Sant Pau i Santa Creu, Parc Taulí, Germans Trias i Pujol i del Mar.
I també s'ha ofert als mateixos la capacitat d'impressió 3D dels UAB Open Labs per a la fabricació de dispositius mèdics.
La iniciativa ha comptat amb la participació dels centres CERCA Centre de Recerca Agrogenòmica (CRAG), Institut de Física d'Altes Energies (IFAE), Centre de Recerca Ecològica i Aplicacions Forestals (CREAF) i Institut Català de Nanociència i Nanotecnologia (ICN2).
D'altra banda, la Universitat ha creat dos espais virtuals, "La UAB respon" i "Col·laboració amb els mitjans", amb vídeos i articles d'opinió de professorat i personal de recerca, en què aborden qüestions relacionades amb el coronavirus SARS-CoV-2 i la COVID-19, els seus efectes psicològics i socials i eines per contrarestar-los.La finalitat d'ambdós apartats és posar a l'abast de la comunitat universitària i a la població en general les aportacions divulgatives del personal docent i de recerca de la UAB en relació amb la pandèmia del coronavirus.
La UPC ha posat a disposició de Salut les seves impressores 3D per al que faci falta i l'Institut Tecnològic de la universitat (CIM-UPC) està treballant en l'elaboració de respiradors artificials i obridors de portes 3D.
L'acció ha comptat amb la participació del centre CERCA Institut de Física d'Altes Energies (IFAE).
S'hi sumen diferents iniciatives de professorat, investigadores i investigadors, així com d'estudiants que han posat a disposició el seu coneixement i els seus equipaments d'impressió 3D per a la producció de mascaretes, respiradors i viseres de protecció per a hospitals.
A Terrassa, un equip d'investigadors de la UPC assessora el Departament de Salut sobre els requeriments tècnics que es necessiten per fabricar mascaretes sanitàries reutilitzables i segures.
La UPC posa en marxa, mitjançant el Centre d'Innovació i Tecnologia (CIT UPC), una plataforma virtual per atendre la demanda de tecnologia provinent d'entitats, professionals de la salut i empreses.
També permetrà oferir solucions i capacitats tecnològiques dels centres de recerca de la UPC.
La UPF ha fet una crida als recents graduats en medicina perquè aportin, la seva col·laboració en la lluita contra la pandèmia.
Així mateix, cada dia estudiants de quart del grau en Enginyeria Biomèdica imprimeixen una vintena de viseres de protecció utilitzant les impressores de la universitat que s'han traslladat als seus domicilis.
El material s'entregarà a la comunitat Coronavirus Makers que el distribuirà als centres hospitalaris que més ho necessitin.
La universitat ha facilitat també material mèdic a l'Hospital Trueta per poder fabricar gel hidroalcohòlic.
Més de 300 estudiants de medicina i acabats de graduar de la UdG col·laboren en funció de les seves capacitats amb el sistema de salut.
Més de 170 estudiants de Ciències de la Salut de la URV s'han posat a disposició de centres sanitaris.
D'altra banda, investigadors de la universitat han dissenyat un qüestionari en línia per estudiar els efectes psicològics del confinament i proposar intervencions per millorar el benestar de les persones davant futures situacions de crisi com la del coronavirus.
Una altra iniciativa prové de la start-up Treematernity, -empresa emergent reconeguda de la Universitat Rovira i Virgili creada per tres llevadores de l'hospital de Tortosa Verge de la Cinta-, que ha començat a fabricar cinturons de monitoratge fetal d'un sol ús per a dones embarassades.
Així mateix, voluntaris de l'Escola Tècnica Superior d'Arquitectura i del Departament d'Enginyeria Informàtica i Matemàtiques han posat a treballar set impressores 3D de la Universitat per produir un dels materials més demandats pel personal sanitari i assistencial durant la crisi de la COVID19: mascaretes i proteccions.
L'acció compta amb la col·laboració dels equips d'impressió 3D de l'Institut Català d'Investigació Química (ICIQ).
El Campus d'Igualada de la Universitat de Lleida també ha fet donació i cessió de materials i equipaments a centres sanitaris.
Així mateix, estudiants xinesos que han estudiat a la UdL estan fent gestions per enviar 4.000 màscares protectores a Lleida amb motiu de la pandèmia provocada per la COVID19.
Una altra iniciativa és la dels experts de la Universitat de Lleida (UdL) que han contribuït al desenvolupament d'un sistema de desinfecció per impuls tèrmic que es podria utilitzar en la lluita contra el coronavirus SARS-CoV-2, causant de la malaltia COVID-19.
La patent DrySist se centra en la termo-descontaminació del transport d'animals vius, productes alimentaris i contenidors.
La Universitat de Lleida (UdL) ha obert un compte bancari per recollir fons que es destinaran a la compra de material de protecció, tauletes i altres dispositius perquè els malalts puguin comunicar-se amb els seus familiars, així com per a l'allotjament de professionals de la salut que s'hagin de desplaçar al territori per cobrir necessitats de personal.
El compte que ha creat la Universitat de Lleida per recollir diners és el ES81 2100 2464 6102 0001 3709.
D'altra banda, els grups de recerca en AgròTICa i Agricultura de Precisió (GRAP UdL-Agrotecnio) de l'Escola Tècnica Superior d'Enginyeria Agrària (ETSEA), els d'Energia Solar, Energia i Intel·ligència Artificial (GREiA), Sustainable Energy, Machinery and Buildings (SEMB) i el Laboratori de Robòtica de l'Escola Politècnica Superior (EPS) de la UdL porten fabricades 3.629 viseres de protecció amb pantalla facial per a personal sanitari, de residències de gent gran i altres col·lectius de risc.
L'IQS Barcelona està col·laborant en la fabricació de mascaretes de protecció utilitzant impressores 3D gràcies a professors d'IQS School of Engineering i han ha donat guants i bates d'un sol ús a l'Hospital Sant Joan de Déu Barcelona La Facultat de Salut Blanquerna ha preparat material sanitari per donar a l'Hospital Universitari Sagrat Cor.
La Universitat Ramon Llull aporta també el coneixement dels seus experts en l'àmbit de la psicologia per ajudar a fer front a una situació excepcional com aquesta.
Els alumnes de ciències de la salut de la UIC col·laboren donant suport a centres de salut.
La universitat ha posat a disposició de l'Hospital Universitari General de Catalunya, d'Àltima Serveis Funeraris i del Consorci Sanitari de Terrassa més de 14.000 mascaretes, uns 55.000 guants, unes 3.400 bates, ulleres de protecció, camilles i altres materials d'ús sanitari.
A més a més, el Campus Sant Cugat acollirà a les seves instal·lacions més de 200 llits destinats a pacients de la Unitat de Cures Intensives de l'Hospital Universitari General de Catalunya.
Universitat de Vic- Universitat Central de Catalunya (UVic-UCC)
La impressora 3D del laboratori taller del grau en Enginyeria de l'Automoció fabrica viseres pels hospitals del Vallès Oriental i el Maresme.
La UOC col·labora amb la fabricació de material de protecció mitjançant la seva spinoff ImmersiumStudio.
El centre CERCA ha fet donació de recursos diversos recursos materials sanitaris a l'Institut Català de la Salut per al tractament de pacients de COVID19.
Iniciativa amb la participació dels centres CERCA Centre de Regulació Genòmica (CRG) i Institut de Salut Global de Barcelona (ISGLOBAL), així com de l'European Molecular Biology Laboratory (EMBL), per cedir material de protecció individual (bates, guants, mascaretes) per als professionals sanitaris que tracten amb malalts de COVID-19 a l'Hospital del Mar.
Centre de Regulació Genòmica (CRG)
A banda d'altres accions en col·laboració amb la Universitat Pompeu Fabra i el Parc de Recerca Biomèdica de Barcelona, el centre CERCA ha posat a disposició de a l'Hospital Parc Taulí els equips d'extracció d'RNA destinats a suport al diagnòstic, alhora que ha destinat la seva capacitat d'impressió 3D a la fabricació d'equips de protecció individuals
Institut d'Investigació Sanitària Pere Virgili (IISPV)
El grup de recerca Infecció i Immunitat (INIM) de IISPV està proporcionant suport clínic a malalts de COVID-19 en el marc de l'Hospital Universitari Joan XXIII.
Institut d'Investigació Biomèdica de Girona Dr.
El centre CERCA ha posat en marxa de proves diagnòstiques per proporcionar suport al laboratori clínic de l'Hospital Josep Trueta, en col·laboració amb la Universitat de Girona (UdG).
També ha concretat la cessió de laboratoris i equips de biotecnologia a les autoritats sanitàries.
El Centre de Recerca en Sanitat Animal (CreSA-IRTA) i els centres IRTA de Monells i Mas Badia han realitzat una donació de material sanitari i equips de protecció individual (un total de 604 mascaretes, 68 granotes, 22.550 guants i 350 bates d'un sol ús) als hospitals Clínic, Germans Trias i Josep Trueta, per donar suport als professionals sanitaris que tracten amb malalts de COVID-19.
Centre Internacional de Mètodes Numèrics en Enginyeria (CIMNE)
El CIMNE ha iniciat la producció de components per a equips de protecció individual (EPIs) destinat al personal sanitari amb tecnologia d'impressió 3D.
Un cop impresos, els components s'acoblen al BCN3D Hub ubicat a Castelldefels i són distribuïts entre el personal sanitari.
El centre ha fet cessió de material sanitari i de protecció al CAP La Mina com a contribució a la seguretat dels professionals sanitaris que hi treballen.
Institut Català de Nanociència i Nanotecnologia (ICN2)
El Hackovid, hackató ciutadana per afrontar el confinament, és un esdeveniment virtual, obert i participatiu creat per donar resposta a les necessitats socials relacionades amb la situació de confinament causada per la crisi de la COVID-19.
Amb l'objectiu d'identificar necessitats derivades del confinament i el postconfinament, Hackovid ha posat en marxa un procés participatiu perquè la ciutadania pugui proposar les seves necessitats i valorar les més rellevants.
L'impacte consisteix en mobilitzar el talent de la comunitat TIC en el desenvolupament d'eines digitals per resoldre necessitats socials derivades del confinament.
El sincrotró ALBA posa en marxa els seus acceleradors per produir llum de sincrotró amb el mode d'operació "COVID-19", un tipus d'operació del sincrotró especial i reduït que accepta experiments, tant públics com privats, relacionats amb la recerca dedicada a lluitar contra la pandèmia de COVID-19.
Per tal de donar suport als diversos agents vinculats al sistema d'R+D, s'ha obert una convocatòria per tal que hi pugin presentar experiments de manera contínua a través d'un accés ràpid per als usuaris públics.
Les empreses privades que també necessitin temps de feix de llum poden contactar amb l' Oficina Industrial.